stanford-oval/wikipedia huggingface dataset:
Enghien-les-Bains
Aiheesta muualla

Kuvia tai muita tiedostoja aiheesta Enghien-les-Bains Wikimedia Commonsissa
Pariisin esikaupunkialueen kunnat
| Väkiluku | Kunnat |
| --- | --- |
yli 2 000 000: Pariisi
yli 75 000: Argenteuil · Asnières-sur-Seine · Aulnay-sous-Bois · Boulogne-Billancourt · Champigny-sur-Marne · Colombes · Créteil · Montreuil · Nanterre · Rueil-Malmaison · Saint-Denis · Saint-Maur-des-Fossés · Versailles · Vitry-sur-Seine
yli 50 000: Antony · Aubervilliers · Le Blanc-Mesnil · Bondy · Cergy ·  Clichy · Courbevoie · Drancy · Évry · Fontenay-sous-Bois · Issy-les-Moulineaux ·  Ivry-sur-Seine · Levallois-Perret ·  Maisons-Alfort · Neuilly-sur-Seine ·  Noisy-le-Grand ·  Pantin · Sarcelles · Sartrouville
yli 25 000: Alfortville · Athis-Mons · Bagneux · Bagnolet · Bezons · Bobigny · Champs-sur-Marne · Charenton-le-Pont · Châtenay-Malabry · Châtillon · Chatou · Chelles · Le Chesnay · Choisy-le-Roi · Clamart · Clichy-sous-Bois · Conflans-Sainte-Honorine · Corbeil-Essonnes · La Courneuve · Draveil · Élancourt · Épinay-sur-Seine · Ermont · Franconville · Fresnes · Gagny · Garges-lès-Gonesse · Gennevilliers · Goussainville · Guyancourt · L'Haÿ-les-Roses · Houilles · Livry-Gargan · Malakoff · Mantes-la-Jolie · Massy · Meaux · Melun · Meudon · Montigny-le-Bretonneux · Montrouge · Les Mureaux · Neuilly-sur-Marne · Nogent-sur-Marne · Noisy-le-Sec · Palaiseau · Le Perreux-sur-Marne · Pierrefitte-sur-Seine · Plaisir · Poissy · Pontault-Combault · Pontoise · Puteaux · Rosny-sous-Bois · Saint-Cloud · Saint-Germain-en-Laye · Saint-Ouen · Sainte-Geneviève-des-Bois · Sannois · Savigny-sur-Orge · Savigny-le-Temple · Sevran · Stains · Suresnes · Taverny · Thiais · Trappes · Tremblay-en-France · Les Ulis · Vanves · Vigneux-sur-Seine · Villejuif · Villemomble · Villeneuve-Saint-Georges · Villepinte · Villiers-le-Bel · Villiers-sur-Marne · Vincennes · Viry-Châtillon · Yerres
alle 25 000: 1 470 muuta kuntaa, joista merkittävimmät Auvers-sur-Oise · Bougival · Le Bourget · Chantilly · Chessy · Crépy-en-Valois · Écouen · Enghien-les-Bains · Étampes · Fontainebleau · Gisors · Maintenon · Maisons-Laffitte · Marly-le-Roi · Montfermeil · Montmorency · Orly · Orsay · Le Raincy · Rambouillet · Roissy-en-France · Rungis · Saclay · Saint-Cyr-l'École · Sceaux · Sèvres · Le Vésinet
Pohti Ski Team

Pohti Ski Team on pyhäjärveläinen hiihtoseura. Vuosina 2013–2019 seura toimi Pyhäjärven Pohdin alaisuudessa. Toukokuussa 2019 seura rekisteröityi omaksi seurakseen. Pohti Ski Teamissa hiihtää ainoastaan miehiä. Kaudella 2020–2021 perustettiin miesten ryhmän lisäksi JuniorTeam, jossa hiihtää nuoria hiihtäjiä. Pohti Ski Teamin hiihtäjät ovat päässeet hyville sijoille hiihdon SM-kisoissa ja Suomen Cupissa.
Hiihtäjät

Miesten ryhmä
Roope Haapakangas
Juuso Haarala
Jaakko Halonen
Juho Halonen
Iiro-Mikko Harju
Joel Ikonen
Miikka Kinnunen
Heikki Korpela
Juuso Mäkelä
Joni Mäki
Tuure Pesola
JuniorTeam
Roope-Eemeli Huttunen
Eemil Juntunen
Samppo Kumpumäki
Niilo Moilanen
Lähde
Pohrebyštše

| Pohrebyštše (Погребище) |
| --- | --- |
 Pohrebyštšen keskusaukiota.
 vaakuna
 Pohrebyštše
 Koordinaatit: 49.4870°N, 29.25622°E 
Valtio:  Ukraina
Alue:  Vinnytsjan alue
Piiri:  Vinnytsjan piiri
Kaupungiksi:  1984
Väkiluku (2022):  9 209
Infobox OKVirheellinen NIMI-arvo: 
Pohrebyštše (ukr. Погребище) on kaupunki Vinnytsjan alueen koillisosassa Ukrainassa, Dneprin vesistöön kuuluvan Rosjoen yläjuoksulla, maanteitse noin 75 kilometriä aluekeskus Vinnytsjasta itäkoilliseen.
Tammikuun keskilämpötila on -6,0 °C, heinäkuun +19,0 °C. Keskimääräinen vuosisademäärä 490 millimetriä.
Ukrainan tilastokeskus arvioi Pohrebyštšen väkiluvuksi 9 209 asukasta (2022). Väestönlaskennan 2001 aikaan asukkaita oli 10 673, joista etnisesti ukrainalaisia oli 98,08 prosenttia, venäläisiä 1,38 %, puolalaisia 0,18 % ja valkovenäläisiä 0,16 %. Vuoden 1989 väestönlaskennassa kirjattiin 11 705 asukasta.
Historiallinen maininta ensimmäisen kerran vuodelta 1148[lähde? ]. Sittemmin se oli Kiovan voivodikuntaan kuuluva paikkakunta Liettuan suuriruhtinaskunnassa ja Puola-Liettuassa. Vuodesta 1578 lähtien 1578 Janusz Zabarazkyn omistuksessa. Hän rakennutti paikkakunnalle linnan. Vuodesta 1648 hallintoa pitivät Zaporižžjan kasakkoihin kuuluvat joukot. Kansallisen kuohunnan vuosina (1648–1676, muun muassa H’melnytskyin kansannousu) kapinoivien kasakkoiden kotipaikkana Pohrebyštše joutui koville, kaupunkia tuhottiin ja monet jättivät kaupungin etenkin 1670-luvulla. Vaikka seutu siirtyi Puolan jaossa (1793) Venäjän keisarikunnan alaisuuteen, paikkakunta säilyi aateliston yksityisesti omistamana paikkakuntana 1900-luvun alkuvuosiin saakka. Zabarazkyn suvun jälkeen omistajia olivat Vishnevetskyn, Radziwillien ja Rzhevuskin aatelissuvut. Venäjän keisarikunnassa paikkakunta oli aluksi Bratslavin, sittemmin (1797-) Kiovan kuvernementin Mahnovkan, vuodesta 1846 Berdytšivin kihlakunnan osa. Rautatieyhteys Umaniin rakennettiin 1890-luvulla. Tämän seurauksena käynnistyi sokeritehdas (1900) ja höyrymylly (1902). Vuonna 1897 asukkaita oli noin 6 000.
Kaupunkityyppisen taajaman asema 1938, kaupungiksi Pohrebyštše nimettiin 1984.
Ukrainan vuonna 2020 laatiman aluejaon mukaan kaupunki on osa Vinnytsjan piiriä. Tätä ennen se oli Pohrebyštšen piirin keskus.
Pohrebyštšen kaupungintalo.
Kirkko.
Linja-autoasema.
Aiheesta muualla

Kuvia tai muita tiedostoja aiheesta Pohrebyštše Wikimedia Commonsissa
Pohrebyštše (Погребище) (ukrainaksi) (ukrainaincognita.com)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: uk:Погребище
Käännös suomeksi
Pohjois-Tripuran piirikunta

Pohjois-Tripuran piirikunta (engl. North Tripura district, bengaliksi উত্তর ত্রিপুরা জেলা, Uttara Tripurā jelā) on yksi Intian Tripuran osavaltion kahdeksasta piirikunnasta. Unakotin piirikunta erotettiin Pohjois-Tripurasta omaksi piirikunnakseen tammikuussa 2012.
Pitkäahon rautatieasema

Pitkäahon rautatieasema (lyh. Pho) on lakkautettu rautatieliikennepaikka Savon radalla Mikkelissä. Se avattiin 1920-luvulla junakohtauspaikaksi. Miehitys Pitkäahossa lopetettiin 1963 ja tavaraliikenne lakkautettiin vuonna 1976. Henkilöliikenne lakkautettiin ensimmäisen kerran 29. toukokuuta 1983, mutta se aloitettiin uudelleen 28. syyskuuta 1986. Henkilöliikenne lakkautettiin lopullisesti 27. toukokuuta 1990 ja liikennepaikka lakkautettiin kokonaan vuonna 2001.
Mirella Freni

| Mirella Freni |
| --- | --- |
 Mirella Freni vuonna 1970
Henkilötiedot
Syntynyt: 27. helmikuuta 1935 Modena, Italia
Kuollut: 9. helmikuuta 2020 (84 vuotta) Modena, Italia
Ammatti:  laulaja
Puoliso:  Nikolai Gjaurov
Muusikko
Aktiivisena:  1955–2005
Tyylilajit:  ooppera
Soittimet:  piano 
  [ Muokkaa Wikidatassa ] [ ohje ]  
Mirella Freni (27. helmikuuta 1935 Modena, Italia – 9. helmikuuta 2020 Modena, Italia) oli italialainen oopperalaulaja, äänialaltaan sopraano.
Ura

Freni teki oopperadebyyttinsä vuonna 1955 Micaëlan roolissa Bizet’n oopperassa Carmen. Frenin kansainvälinen läpimurto oli Franco Zeffirellin ohjaama ja Herbert von Karajanin johtama La bohème, jota esitettiin La Scalassa vuonna 1963. Oopperan päähahmosta Mimistä muodostui Frenille erityisrooli. Hänen ohjelmistoonsa kuului myös muun muassa Donizettia ja Verdiä.
Freni esiintyi vuonna 1976 Figaron häiden tuotannosta tehdyssä elokuvassa. [lähde? ]
Freni esiintyi viimeisen kerran oopperassa vuonna 2005. Sinä vuonna hän lauloi Washingtonin kansallisoopperassa Tšaikovskin Orleansin neitsyessä ja toukokuussa Metropolitan-oopperan gaalassa, jossa juhlistettiin Frenin 50-vuotista uraa oopperalavoilla.
Frenille myönnettiin vuonna 1990 Cavaliere della Gran Croce ja vuonna 1993 Ranskan Kunnialegioonan merkki. Pisan yliopisto myönsi hänelle vuonna 2002 kunnia-arvon hänen vaikutuksestaan eurooppalaiseen kulttuuriin. [lähde? ]
Freni julkaisi vuonna 1990 muistelmateoksen Mio Caro Teatro. [lähde? ]
Yksityiselämä

Freni oli vuodesta 1978 naimisissa oopperalaulaja Nikolai Gjaurovin kanssa.
Aiheesta muualla

Kuvia tai muita tiedostoja aiheesta Mirella Freni Wikimedia Commonsissa
Mirella Freni Discogsissa. (englanniksi)
Mirella Freni Internet Movie Databasessa. (englanniksi)
Monacon kansalaisuus

Monacon passi, jota maan kansalaiset voivat hakea
Monacon kansalaisuus on laillinen suhde yksittäisen henkilön ja Monacon ruhtinaskunnan välillä. Maassa noudatetaan lähtökohtaisesti ius sanguinis -periaatetta.
Kansalaisuuden saaminen syntymällä

Syntyperäisiä monacolaisia ovat sellaiset henkilöt, jotka täyttävät vähintään yhden seuraavista ehdoista:
lapsi, jonka isä on monacolainen mutta joka ei ole saanut kansalaisuutta ilmoituksella
lapsi, jonka äiti on monacolainen ja täyttää jonkun seuraavista ehdoista
äiti on syntyperäinen monacolainen ja säilyttänyt kansalaisuutensa läpi elämänsä
äiti on sukutaustaltaan monacolainen
äiti on saanut Monacon kansalaisuutensa hakemuksella tai kansalaisuus on palautettu
äiti on saanut Monacon kansalaisuuden ilmoituksella
lapsi on syntynyt Monacossa, mutta tämän vanhemmat ovat jääneet tuntemattomiksi
Kansalaisuuden saaminen hakemuksella

Hakemuksen perusteella Monacon kansalaisuuden voivat saada sellaiset henkilöt, jotka täyttävät seuraavat ehdot:
on vähintään 18-vuotias
on asunut 18 vuotta täytettyään Monacossa vähintään 10 vuotta
ei ole velvollinen suorittamaan asevelvollisuutta aiemmassa kotimaassaan
on todistettavasti luopunut aiemmista kansalaisuuksistaan
omaa perhesiteitä Monacoon
on osoittanut taloudellista, kulttuurillista ja sosiaalista integraatiota monacolaiseen yhteiskuntaan
on saanut Monacon ruhtinaan suostumuksen ottaa vastaan Monacon kansalaisuus
Taloudellisen integraation voi todistaa siirtämällä 500 000 euroa monacolaiselle pankkitilille, todistamalla olevansa monacolaisen yrityksen palkkalistoilla, perustamalla vähintään kymmenen henkilöä työllistävän yrityksen Monacoon tai todistamalla, että joku jo Monacossa asuva lähisukulainen elättää hakijaa.
Mikäli henkilö saa Monacon kansalaisuuden hakemuksella, hänen alaikäiset lapsensa saavat kansalaisuuden automaattisesti samalla hakemuksella.
Kaksoiskansalaisuus ja kansalaisuuden menettäminen

Monaco ei salli kaksoiskansalaisuutta.
Henkilöt, jotka ottavat vastaan jonkun toisen maan kansalaisuuden, menettävät Monacon kansalaisuuden automaattisesti. Sama koskee myös henkilöitä, jotka vapaaehtoisesti palvelevat jonkin toisen maan asevoimissa ilman Monacon hallituksen lupaa.
Polykratia

Polykratia on päätöksentekojärjestelmänä autokratian vastakohta, jossa valta on yhden sijasta usealla. Nimitys tulee kreikan kielen sanoista poly, ’monta’, ja kratos, ’hallita’.
Termiä polykratia käytetään kuvaamaan nykyisiä edustuksellisia demokratioita, joissa valtaa käyttää epäsuorasti myös media, yritykset sekä yhdistykset vaikuttamalla äänestäjiin taikka kansanedustajiin.
Polymede

Polymede oli kreikkalaisessa mytologiassa Autolykoksen tytär, joka isänsä lailla oli taitava varas. Hänellä oli kaksi poikaa ja yksi tytär.
Elias Lönnqvist

Elias Wilhelm Lönnqvist (12. huhtikuuta 1875 Jepua – 14. helmikuuta 1949) oli suomalainen asemapäällikkö ja kielitieteen harrastaja.
Lönnqvistin vanhemmat olivat maakauppias Elias Lönnqvist ja Sanna Kaisa Juhontytär. Hän pääsi ylioppilaaksi Vaasan lyseosta 1896 ja opiskeli sitten jonkin aikaa oikeustiedettä Helsingin yliopistossa. Lönnqvist toimi rautatievirkamiehenä ja viimeksi hän oli asemapäällikkönä Vainikkalassa 1929–1940.
Lönnqvist oli 1911–1912 kirjeenvaihdossa kielitieteeseen liittyvistä asioista kirjailija August Strindbergin kanssa. Strindberg oli väittänyt 1908 julkaistussa kirjassaan En ny blå bok suomen kielen saaneen kaikki sanansa lainoina muilta kieliltä ja maailman kaikkien kultturikielien polveutuvan hebrean kielestä. Suomalaiset kielitieteen harrastajat taiteilija Sigurd Wettenhovi-Aspa, vaasalainen kapteeni ja liikemies Axel Theodor (Teddi) Finnilä (1868–1920) ja Kuurilassa asemapäällikkönä toiminut Elias Lönnqvist taas kannattivat teoriaa jonka mukaan kaikki maailman kielet polveutuivat suomen kielestä. Vilkas kirjeenvaihto Strindbergin ja suomalaisten välillä alkoi joulukuussa 1911 ja se jatkui aina Strindbergin kuolemaan saakka toukokuussa 1912.
Omat tutkimuksensa Lönnqvist julkaisi 1931 ja 1945 kahtena kirjana otsikolla Suomenkieli kaikkien kulttuurikielten avaimena. Hän ei näissä teoksissa viitannut Wettenhovi-Aspan kielitieteellisiin tutkimuksiin vaikka hän muussa yhteydessä olikin tunnustautunut Wettenhovi-Aspan oppilaaksi kielitieteen alalla.
Teoksia

Suomenkieli kaikkien kulttuurikielten avaimena ; kirj. Elias Lönnqvist. Tekijä, Huopalahti 1931, 3. painos 1935
Suomenkieli kaikkien kulttuurikielten avaimena 2. Tekijä, Helsinki 1945 (sisältää myös teoksen 1. osan)
Bruniales

| Bruniales |
| --- | --- |
 Nuokkubrunia (Brunia nodiflora)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit Tracheophyta
Yläluokka::  Euphyllophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Ylälahko::  Asteranae
Lahko::  Bruniales  Dumort.
luokitusjärjestelmä::  APG III
Synonyymit
 Columelliales Doweld  Desfontainiales Takht. 
Katso myös
   Bruniales Wikispeciesissä   Bruniales Commonsissa 
Infobox OKNimi-testi OK: 
Bruniales on kaksisirkkaisten asteridien Euasteridae II -ryhmään kuuluva kasvilahko. Siihen kuuluu kaksi heimoa, kahdeksan sukua ja 86 lajia. Lahkon kehityshaara on eriytynyt muista kasveista noin 93 miljoonaa vuotta sitten, ja lahko on nykyisestä pienestä lajimäärästään huolimatta morfologisesti monimuotoinen.
Kuvaus

Lahkon kasvit ovat monivuotisia ainavihantia puuvartisia kasveja. Ne kasvavat subtrooppisilla ja trooppisilla alueilla. Kukat ovat tyypillisesti monisäteittäisesti symmetrisiä.
Heimot

Bruniaceae – bruniakasvit
6 sukua ja 81 lajia Etelä-Afrikassa
synonyymi: Berzeliaceae
Columelliaceae
2 sukua ja 5 lajia Keski- ja Etelä-Amerikassa
synonyymi: Desfontainiaceae
voidaan sijoittaa myös omaan lahkoonsa Desfontainiales (syn. Columellales)
Luokittelu

Lahkon heimot on aiemmin luokiteltu lahkoon Dipsacales. Bruniakasvit (Bruniaceae) on joskus myös luokiteltu lahkoon Asterales. Heimo Escalloniaceae on joskus sijoitettu lahkoon, mutta nykyisin sitä pidetään kuuluvana omaan lahkoonsa Escalloniales. Heimoa Paracryphiaceae pidetään lahkon Bruniales sisarryhmänä, eikä ole täysin selvää, pitäisikö se sisällyttää lahkoon Bruniales vai omaan lahkoonsa Paracryphiales.
Minoan Lines

| Minoan Lines |
| --- | --- |
Perustaja:  1972
Kotipaikka:  Iraklion, Kreeta, Kreikka
Toiminta-alue:  Adrianmeri Egeanmeri
Toimiala:  meriliikenne
Emoyhtiö:  Grimaldi Group
Tytäryhtiöt:  Hellenic Seaways
Kotisivu:  www.minoan.gr
Infobox OKVirheellinen NIMI-arvo: 
Minoan Lines on kreikkalainen laivanvarustamo, joka operoi matkustajaliikenteessä Adrianmerellä ja Egeanmerellä.
Minoan Linesin omistaa italialainen Grimaldi Group. Hellenic Seaways -varustamo on Minoan Linesin tytäryhtiö.
Historia

Minoan Lines on perustettu vuonna 1972. Yhtiö listattiin Ateenan pörssiin vuonna 1998. Grimaldi Group hankki enemmistön yhtiöstä vuonna 2008.
Minoan Linesin nimi viittaa Kreetan minolaiseen kulttuuriin ja sen logo perustuu Knossoksen niin kutsuttuun Liljaprinssi-freskoon.
Laivasto

Minoan Linesin laivastoon kuuluu kuusi alusta (vuonna 2017).
| Alus | Lippu | Rak> v. | GT | Pituus | Leveys | Matkust>  | Autoja | Nopeus | Kuva |
| --- | --- | --- | --- | --- | --- | --- | --- | --- | --- |
| Knossos Palace |  | 2000 | 24 03 | 214 m | 26 m | 2 500 | 700 | 31,6 kn |  |
| Festos Palace |  | 2001 | 24 003 | 214 m | 26 m | 2 500 | 700 | 31,6 kn |  |
Vuokrattu Grimaldi Groupilta
| Alus | Lippu | Rak> v. | GT | Pituus | Leveys | Matkust>  | Autoja | Nopeus | Kuva |
| --- | --- | --- | --- | --- | --- | --- | --- | --- | --- |
| Cruise Europa |  | 2009 | 54 310 | 225 m | 30 m | 2 850 | 963 | 27,5 kn |  |
| Cruise Olympia |  | 2010 | 54 310 | 225 m | 30 m | 2 850 | 963 | 27,5 kn |  |
Vuokrattu toisille yhtiöille
| Alus | Lippu | Rak> v. | GT | Pituus | Leveys | Matkust>  | Autoja | Nopeus | Kuva |
| --- | --- | --- | --- | --- | --- | --- | --- | --- | --- |
| Olympia Palace |  | 2001 | 36 825 | 214 m | 26 m | 1 922 | 821 | 31,5 kn |  |
| Europa Palace |  | 2002 | 36 825 | 214 m | 26 m | 1 922 | 821 | 31,5 kn |  |
Reitit

Minoan Linesin reitit yhdistävät Manner-Kreikan Kreetaan Egeanmerellä sekä Italiaan Adrianmerellä. Adrianmeren reittejä operoi emoyhtiö Grimaldi Group.
Pireus – Kreeta
Pireus – Iraklion
Kreikka – Italia
Patras – Igoumenítsa – Ancona – Trieste
Aiheesta muualla

Kuvia tai muita tiedostoja aiheesta Minoan Lines Wikimedia Commonsissa
Minoan Lines. Yrityksen verkkosivut. (kreikaksi) (englanniksi)
Myllyjärvi (Keuruu)

| Myllyjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°15′54″N, 24°47′58″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Keurusselän alue (35.62)
Laskujoki:  Ilvesjoki 
Järvinumero:  35.627.1.009
Mittaustietoja
Pinnankorkeus:  119,2 m  
Rantaviiva:  3,475 km  
Pinta-ala:  27,556 ha  
Tilavuus:  0,0020843 km³ 
Keskisyvyys:  7,56 m  
Suurin syvyys:  16,3 m  
Saaria:  ei saaria 
 fiMyllyjärvi 
Myllyjärvi  on Keski-Suomessa Keuruulla Kalettoman kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 28 hehtaaria ja se on 1,5 kilometriä pitkä ja 350 metriä leveä.Järvi on luodattu ja siitä on julkaistu syvyyskartat. Järven tilavuudeksi on saatu 2,1 miljoonaa kuutiometriä eli 0,0021 kuutiokilometriä. Sen keskisyvyys on 7,6 metriä ja suurin syvyys on 16,3 metriä. Järvellä ei ole kartan mukaan saaria. Sen rantaviivan pituus on 3,5 kilometriä..
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Keurusselän alueella (35.62), jonka Elämäistenjoen valuma-alueeseen (35.627) se kuuluu.
Pohjois-Texasin yliopisto

| Pohjois-Texasin yliopisto> University of North Texas |
| --- | --- |
  

Motto:  A green light to greatness
Perustettu:  1890
Tyyppi:  julkinen
Säätiön varat:  104,5 miljoonaa dollaria
Rehtori:  Warren William Burggren
Opiskelijoita:  31 405
Jatko-opiskelijoita:  6 676
Sijainti:  Denton, Texas  Yhdysvallat
Osoite:  http://www.unt.edu/
Maskotti:  Scrappy the Eagle
Pohjois-Texasin yliopisto on julkinen yliopisto Dentonissa, Texasin osavaltiossa Yhdysvalloissa. Yliopisto on perustettu vuonna 1890, ja vuonna 2017 siellä opiskeli yli 38 000 opiskelijaa.
NCAA:n alaisessa yliopistourheilussa yliopistoa edustavat North Texas Mean Greenin nimellä kulkevat joukkueet. Kampukselle valmistui yli 30 000 katsomopaikan amerikkalaisen jalkapallon stadion, nimeltään DATCU Stadium vuonna 2011.
Hurley Administration Building
Aiheesta muualla

Kuvia tai muita tiedostoja aiheesta Pohjois-Texasin yliopisto Wikimedia Commonsissa
Pontifícia Universidade Católica de Minas Gerais

| Pontifícia Universidade Católica de Minas Gerais |
| --- | --- |

Perustettu:  1958
Rehtori:  Dom Joaquim Giovanni Mol Guimarães
Henkilökunta:  3009
Opiskelijoita:  63 528 (2005)
Sijainti:  Belo Horizonte,  Brasilia
Sivusto:  http://www.pucminas.br/
Pontifícia Universidade Católica de Minas Gerais (PUC-MG) on yliopisto Minas Geraisn kaupungissa, Brasiliassa.
Blade (elokuva)

| Blade |
| --- | --- |

Ohjaaja:  Stephen Norrington
Käsikirjoittaja:  David S. Goyer
Perustuu:  Marv Wolfmanin ja Gene Colanin sarjakuvaan Blade
Tuottaja:  Peter Frankfurt Wesley Snipes Robert Engelman Andrew J. Horne Avi Arad
Säveltäjä:  Mark Isham
Kuvaaja:  Theo Van De Sande
Leikkaaja:  Paul Rubell
Pääosat:  Wesley Snipes Kris Kristofferson Stephen Dorff N'Bushe Wright Donal Logue
Valmistustiedot
Valmistusmaa:  Yhdysvallat
Tuotantoyhtiö:  New Line Cinema Marvel Enterprises Amen Ra Films Imaginary Forces
Levittäjä:  New Line Cinema Microsoft Store Netflix
Ensi-ilta:   21. elokuuta 1998    26. helmikuuta 1999
Kesto:  120 minuuttia
Alkuperäiskieli:  englanti
Budjetti:  45 000 000 dollaria
Tuotto:  131 183 530 dollaria
Seuraaja:  Blade II
Aiheesta muualla
IMDb 
Elonet
AllMovie
Infobox OKNimi-testi OK: 
Blade on vuonna 1998 ensi-iltansa saanut kauhu/toimintaelokuva. Elokuvan on ohjannut Stephen Norrington ja pääosissa ovat Wesley Snipes ja Stephen Dorff.
Elokuva sai jatko-osat Blade II ja Blade: Trinity. Elokuvan musiikista on julkaistu hip hop -painotteinen albumi.
Juoni lyhyesti

Elokuva kertoo Bladesta, joka on puoliksi ihminen ja puoliksi vampyyri, mutta silti hän metsästää muita vampyyreja. Blade on tottunut vain heikkoihin vampyyreihin, mutta hän saa vastaansa vampyyrien herran, Deacon Frostin, jonka Blade joutuu tappamaan.
Näyttelijät

| 0 | 1 | 2 |
| --- | --- | --- |
|  Wesley Snipes  | … |  Eric Brooks / Blade   |
|  Stephen Dorff  | … |  Deacon Frost   |
|  Kris Kristofferson  | … |  Abraham Whistler   |
|  N'Bushe Wright  | … |  tohtori Karen Jenson   |
|  Donal Logue  | … |  Quinn   |
|  Udo Kier  | … |  Gitano Dragonetti   |
|  Sanaa Lathan  | … |  Vanessa Brooks   |
|  Arly Jover  | … |  Mercury   |
|  Kevin Patrick Walls  | … |  Krieger   |
|  Tim Guinee  | … |  tohtori Curtis Webb   |
|  Traci Lords  | … |  Racquel   |
|  Eric Edwards  | … |  Pearl    |
Tuotanto > Kehitys

Marvel Studios oli kehittänyt elokuvaa vuodesta 1992 alkaen, kun räppäri ja näyttelijä LL Cool J oli mukana elokuvan alustavassa kehittämisessä. New Line Cinema lopulta otti projektin haltuunsa ja David S. Goyer palkattiin tekemään käsikirjoitus. Goyerin mukaan elokuvayhtiö halusi Bladen olevan enemmän parodia, kuin vakavasti otettava elokuva ennen kuin hän suostutteli tuottajia keskittymään synkempään tarinaan.
Tuotanto > Roolitus

Elokuvayhtiö kaavaili aluksi Wesley Snipesia 1996 ja sittemmin Denzel Washington ja Laurence Fishburne Bladen rooliin, kunnes Goyerin suosima Snipes valittiin päärooliin. Marc Singer oli alun perin kaavailtu Abraham Whistlerin rooliin Bladen apuriksi. Rooli meni Kris Kristoffersonille. Jet Lille oli tarjottu Deacon Frostin roolia, mutta hän valitsi esiintyä samana vuonna ilmestyneessä Tappava ase 4 elokuvassa. Myös Bruce Paynea oli kaavailtu Frostin rooliin, joka meni lopulta Stephen Dorffille.
Epidermi

Epidermi voi tarkoittaa:
orvaskettä eli ihon ulointa kerrosta eläintieteessä
päällyskettoa eli ulointa solukerrosta kasvitieteessä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Epidermi”, voi hakea sivunnimihaulla, laajalla sivunnimihaulla tai tekstihaulla.
Mestarien liiga (jääkiekko)

| Champions Hockey League Jääkiekon Mestarien liiga |
| --- | --- |
 Meneillään oleva kausi Jääkiekon Mestarien liigan kausi 2024-2025 

Laji:  Jääkiekko
Perustettu:  2008
Toimitusjohtaja:  Martin Baumann
Joukkueita:  24
Hallitseva mestari:  Genève-Servette HC
Eniten mestaruuksia:  Frölunda HC (4)
Sivusto:  Champions Hockey League
Jääkiekon Mestarien liiga eli CHL (lyhenne sanoista Champions Hockey League) on eurooppalaisten jääkiekkoseurojen turnaus. Vaikka Kansainvälinen jääkiekkoliitto IIHF oli mukana CHL:n perustamisessa, ei turnauksessa pelata virallisesti Euroopan mestaruudesta.[lähde? ] Sarjassa pelaa nykyään 24 eurooppalaista joukkuetta.
Ensimmäinen CHL pelattiin kaudella 2008–2009, ja se korvasi aiemmin pelatun European Champions Cupin. Mestaruuden voitti sveitsiläinen Zürich Lions.
Sarjaa alettiin pelata uudelleen kaudella 2014–2015, jolloin se korvasi välissä pelatun European Trophyn. Kilpailuun osallistui viisi joukkuetta Ruotsista ja Suomesta, neljä joukkuetta Sveitsistä ja Tšekistä ja kolme joukkuetta Saksasta ja Itävallasta vuoteen 2023 asti. Mukana oli myös Slovakian, Norjan, Tanskan, Valko-Venäjän, Ranskan, Puolan ja Britannian mestarit, sekä Continental Cup -voittaja vuoteen 2023 asti.
Vuonna 2023 lohkoista ja lohko-jaoista luovuttiin ja käyttöön otettiin alkusarja, jossa jokainen joukkue pelaa kuusi ottelua. Myös joukkue määrää vähennettiin. Ennen joukkueita oli 32 kun nykyään niitä on 24.
Sarjan omistavat perustajaseurat yhdessä kuuden maan pääsarjan ja IIHF:n kanssa.